विदित हो कि बीते 28 अप्रैल को इसी नर्सिंग होम के संचालकों के खिलाफ अधिवक्ता गजेंद्र प्रताप सिंह के प्रार्थना पत्र पर सीजेएम न्यायालय में मुकदमा (परिवाद) स्वीकार किया गया है। इस मामले को अमर उजाला ने छह मई के अंक में प्रमुखता से प्रकाशित किया। इसके तीसरे दिन स्वास्थ्य विभाग की टीम ने इस निजी अस्पताल पर छापा मारकर अल्ट्रासाउंड आदि की जांच की थी। वही रिपोर्ट सीएमओ डॉ. सुखबीर सिंह ने जिलाधिकारी मयूर माहेश्वरी के समक्ष प्रस्तुत की थी। उसी आधार पर डीएम ने छह बिंदुओं पर अस्पताल संचालकों डॉ. सुरेश चंद्र गुप्ता/डॉ. सुनीती गुप्ता को कारण बताओ नोटिस जारी किया है।